*……………(sz.) napirend*

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**
2. **a veszélyhelyzet kihirdetéséről és a veszélyhelyzeti intézkedések hatálybalépéséről**  **szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**
3. **2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján**
4. **2021. február**

**Tárgy:** Javaslat a 10 millió Fa Alapítvány és az Önkormányzat között kötendő Együttműködési megállapodás jóváhagyására

**Készítette:** ...............................

dr. Silye Tamás

jegyzői igazgató

**Egyeztetve: ……………………..**

|  |
| --- |
| dr. Varga Előd Bendegúz  alpolgármester |
|  |
|  |

|  |  |
| --- | --- |
|  |  |



|  |
| --- |
| ………………………………… |
| dr. Szalai Tibor |
| jegyző |
|  |
|  |
|  |
|  |
|  |

**Látta:**

Nyílt anyag!

**Tisztelt Képviselő-testület!**

A 10 millió Fa Alapítvány képviselője azzal kereste meg az Önkormányzatunkat, hogy erőforrásait felajánlva közreműködjenek az Önkormányzat közterületeinek zöldítésében.

Az Alapítvány célja a lehető legnagyobb számban fák és erdők telepítése Magyarországon és más országokban. Célja továbbá a Föld klíma és biodiverzitás válsága kialakulásában szerepet játszó életformák átalakításának támogatása, kommunikálása, a fa- és erdőtelepítéssel kapcsolatos ismeretek terjesztése. Az Alapítvány munkájában az Önkormányzat területén a „10 millió Fa mozgalom”, mint civil szerveződés tevékenyen részt vesz.

Az Önkormányzattal kötendő együttműködési megállapodás célja, hogy az Önkormányzat szakmai támogatása mellett a Felek kölcsönösen előnyös együttműködését szabályozza az Önkormányzat tulajdonában lévő közterületek „zöldítése” – fák és cserjék ültetése – érdekében.

Az Alapítvány vállalná:

- az Önkormányzat közterületeinek felmérését és azt, hogy az üres fahelyekről az Önkormányzatot tájékoztatja

- az Önkormányzattal előzetesen egyeztetett fajtájú és mennyiségű fa és cserje beszerzését;

- a fák és cserjék szakszerű ültetésének megszervezését és lebonyolítását;

- a fák és cserjék szakszerű ültetését Budapest Főváros II. Kerületi Önkormányzat Képviselő-testületének a fás szárú növények védelméről, kivágásáról és pótlásáról szóló 34/2020.(IX.25.) önkormányzati rendeletében foglalt előírások betartásával, az Önkormányzattal előzetesen egyeztetett helyszínekre;

- a fák és cserjék gondozása a kiültetéstől számított 36 hónapig – ahol lehetséges, eseti vízvételezéssel az önkormányzati locsolócsapokról, az Alapítvánnyal együttműködő helyi lakosok, önkéntesek által.

Az Önkormányzat vállalná:

- szakmai segítséget nyújt a faültetési helyszínek kijelölése és a kiültetendő növények fajtája, mennyisége tekintetében;

- a fák és cserjék gondozását a kiültetést követő 36 hónap elteltével;

- hozzájárul az önkormányzati locsolócsapok eseti igénybevételéhez a fák és cserjék gondozása érdekében. (melléklet – Együttműködési megállapodás tervezet)

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelettel veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.8.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármesteri döntés előtt.

**Határozati javaslat**

1./ amely határozat a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy jóváhagyja és megköti a 10 millió Fa Alapítvánnyal az Együttműködési megállapodást.

**Felelős:** Polgármester

**Határidő:** 2021. március 15.

2./ amely határozat a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy felkéri Kovács Mártont, mint a környezetvédelemmel kapcsolatos feladatokért felelős alpolgármestert, hogy a 10 millió Fa Alapítvánnyal folytatott további egyeztetések során amennyiben az együttműködés, feladat ellátás tekintetében az Önkormányzatnak anyagi kötelezettséget kell vállalnia, úgy annak forrását az önkormányzati költségvetésben mutassa be és azt terjessze a Képviselő-testület elé.

**Felelős:** Polgármester

**Határidő:** 2021. augusztus 31.

**Kovács Márton**

alpolgármester

Előterjesztés melléklete - Együttműködési megállapodás tervezet